Die ma en kleintjie word vir eers van die publiek af weggehou, maar die dieretuin belowe om gereeld foto’s op sosiale media te plaas.
Samoaanse orangoetangs is ’n krities bedreigde spesie, grootliks omdat die woude waar hulle natuurlik voorkom, vir palmolie afgekap word.
Ja, dis waar – as jy nie jou skuld kan betaal nie, mag jou werkgewer maandeliks geld van jou salaris aftrek en dit direk aan jou krediteure oorbetaal.
Die hof staan ’n besoldigingsbeslagleggingsbevel toe as ’n werknemer nie sy maandelikse betalings aan ’n skuldeiser doen nie.
Dit kan byvoorbeeld ’n skuldafbetaling wees of wanneer iemand nie ’n betaalverpligting nakom nie, soos onderhoud aan ’n voormalige eggenoot.
Die bevel gelas dat ’n spesifieke bedrag maandeliks van die werknemer se salaris afgetrek word tot die skuld gedelg is.
Die werknemer of -gewer kan die hof wat die bevel uitgereik het, nader om die geldigheid daarvan te bevestig. Maar die bevel word as geldig aanvaar tot die teendeel bewys kan word.
As dit rakende ’n betaling is wat onder die Nasionale Kredietwet val, byvoorbeeld persoonlike lenings of kredietskuld, moet die hof jurisdiksie hê in die gebied waar die werkgewer woon. Dit is om werknemers te beskerm sodat ’n hofklerk nie sommer op enige plek bevele kan uitreik nie.
Wetgewing verplig die werkgewer om dadelik met die aftrekking te begin. Die werkgewer betaal die bedrag dan oor aan die prokureur wat die invordering behartig. Dit gaan voort tot die skuld ten volle vereffen is.
As die werkgewer sou weier of versuim om die aftrekkings te doen, kan die skuldeiser aansoek by die hof doen om ’n beslagleggingsbevel teen die werkgewer vir die skuld.
Die skuldeiser moet ’n gesertifiseerde afskrif van die besoldigingsbeslagleggingsbevel op die skuldbetaler se nuwe werkgewer bedien met ’n beëdigde verklaring wat die betalings aantoon wat sedert die uitreiking daarvan ontvang is.
Hy moet ook die uitstaande saldo uiteensit. As ’n skuldbetaler vir homself begin werk, sal hy steeds aan die bevel moet voldoen.
Die bevel bly staande. Die skuldberader kan nie namens die skuldbetaler onderhandel om dit te verlaag nie omdat dit ’n hofbevel is, sê Matthys Potgieter van Debt-Safe. Die bedrag word net by die skuldbetaler se begroting ingereken sodat hy al sy skuld saam met sy ander uitgawes kan betaal.
Werkgewers mag nie ’n werknemer ontslaan weens die uitreiking van ’n besoldigingsbeslagleggingsbevel nie. Die werkgewer is dan skuldig aan ’n misdryf en kan ’n boete of selfs gevangenisstraf opgelê word.